उपद्रव के बाद महिला ने सुनाई आपबीती, कार लॉक न होता पता नहीं क्या करते

सोनीपत/पानीपत (हरियाणा). जाट कम्युनिटी के रिजर्वेशन की मांग को लेकर हुए आंदोलन के दौरान मुरथल में जीटी रोड पर 22 फरवरी की रात हरिद्वार से दिल्ली आ रही एक महिला ने 7 लोगों पर रेप का आरोप लगाया है। पीड़िता की मानें तो उसके साथ रेप करने वालों में उसका देवर और जेठ भी शामिल है। इस मामले में एफआईआर दर्ज कर ली गई है। एसआईटी ने मामले को लेकर क्या बताया... महिला के साथ रेप पर डीआईजी राजश्री ने क्या बताया - हाईकोर्ट के दखल देने के बाद बनी एसआईटी की कमान संभाल रहीं डीआईजी राजश्री ने बताया कि एक महिला ने पुलिस से गैंगरेप की शिकायत की है। - इस बारे में डीआईजी ने कहा कि फिलहाल इस बात को कन्फर्म नहीं किया जा सकता है कि मामला रिजर्वेशन को लेकर हुए आंदोलन से जुड़ा है या नहीं। - उधर, सोनीपत के एसपी अभिषेक गर्ग ने रविवार को बयान दिया था कि आंदोलन के दौरान किसी भी महिला के साथ कोई जोर-जबरदस्ती नहीं की गई। - गर्ग ने कहा था, "इस केस में जांच जारी है। एसआईटी ने मजिस्ट्रेट के सामने चश्मदीद का बयान दर्ज किया है।" शाह ने खट्टर से ली रिपोर्ट, मिनिस्टर के घर आगजनी मामले में एफआईआर - सूत्रों के मुताबिक, अमित शाह ने सीएम मनोहर लाल खट्टर से हालात पर डिटेल रिपोर्ट ली।

- रविवार देर शाम 8 बजे शाह के घर पर सीएम की उनसे मुलाकात हुई।

- उन्होंने खट्टर से हालात कंट्रोल करने में कहां चूक हुई और वक्त रहते आंदोलनकारियों को रोकने में कैसी दिक्कत आई, इस पर चर्चा की। बयान से मुकर गया चश्मदीद - रविवार देर शाम डीआईजी राजश्री सिंह ने एक चश्मदीद के घर जाकर उसका बयान रिकॉर्ड किया। - उधर, रविवार को पंजाब के ट्रक चालक व चश्मदीद निरंजन के भी बयान दर्ज किए गए। - लेकिन उसने महिलाओं से दरिंदगी होते देखने से इनकार किया है। - कैप्टन अभिमन्यु के घर पर आगजनी के आरोप में पुलिस ने 40 लोगों को नामजद किया है। - इनमें 10-12 वकील व स्टूडेंट, पूर्व सरपंच और कुछ दूसरे नाम बताए जा रहे हैं।

- उपद्रवियों ने पेट्रोल बम से उनके घर पर हमला किया। फायरिंग भी की। तीन चश्मदीद आए सामने - इस मामले में तीन चश्मदीद सामने आए हैं। उन्होंने बताया कि उपद्रवियों ने चंडीगढ़ की ओर से आ रही कुछ गाड़ियों को रोका। - उनमें से महिलाओं को घसीटना शुरू कर दिया, विरोध करने पर पुरुषों को बुरी तरह पीटा। - महिलाओं के कपड़े भी फट गए, उपद्रवी महिलाओं को खेतों की ओर घसीट ले गए और गाड़ियों में आग लगा दी। - बच्चों को नीचे फेंक दिया। उसके बाद क्या हुआ, हम नहीं देख पाए।

- पंजाब के ट्रक ड्राइवर यादवेंद्र ने बताया कि उपद्रवियों ने उसका ट्रक भी जला दिया।

- हम सुखदेव ढाबे के सामने आग बुझाने की कोशिश कर रहे थे। महिलाओं को फटे कपड़ों में भागते देखा

- तभी तीन महिलाओं को फटे कपड़ों में भागते देखा। वे बचाओ-बचाओ चिल्ला रही थीं।

- एक और ट्रक ड्राइवर निरंजन ने कहा कि उस रात मैं एक ट्रक के पास खड़ा था, उपद्रवियों ने गाड़ियों में डंडा मारकर रोका।

- महिलाओं से बदसलूकी की। उन्हें घसीटकर खेतों में खींच ले गए।

- महिलाएं बदहवास चिल्ला रही थीं, पुलिस देखती रही, कोई मदद को सामने नहीं आया।

- उसके बाद क्या हुआ, नहीं पता। निरंजन ने कहा कि वह पुलिस को बयान देने को भी तैयार है। - उनके साथ मौजूद ट्रक ड्राइवर सुखमेंद्र ने भी निरंजन की बात को सही बताया।

- उधर, गुड़गांव क्राइम ब्रांच डीआईजी राजश्री की अगुआई में बनी एसआईटी ने भी मौके का जायजा लिया।

- उनका कहना है कि मौके से कोई सबूत नहीं मिले हैं।

सोनीपत के गांव मुरथल में गैंगरेप की अफवाह के बीच कई लोगों ने ‘भास्कर’ के साथ आपबीती शेयर की है। इन लोगों ने बताया कि उपद्रवी किस तरह मारने पर उतारू थे।

1. पत्नी बार-बार कह रही थी- वह मार देंगे

- लुधियाना के रोहित ने बताया कि वे गोवा घूमकर दिल्ली पहुंचे थे। - मुरथल की सीमा में हसनपुर के पास उपद्रवियों ने गाड़ियों पर हमला कर दिया। उन्होंने गाड़ी तुरंत जीटी रोड के साथ लगते लिंक रोड पर उतार दी। - उन्होंने कहा- "हमने शिव ढाबा खुला देखा और मदद मांगी। ढाबे वाले ने उनकी गाड़ी को खेतों की तरफ निकाल कर छुपा दिया। उपद्रवियों के कहर को देखकर पत्नी सहम गई थी। बार-बार कह रही थी कि बचा लो, वरना वह मार देंगे।"

2. कुछ भी हो सकता था हमारे साथ - लुधियाना के हितेश ने बताया कि वे पत्नी के साथ थे। सड़क पर हो रही लूटपाट से जान बचाकर वह किसी तरह से सुखदेव ढाबे से चंद कदम दूरी पर शिव ढाबे पर पहुंचे। ढाबे वाले ने खेतों में छुपाकर मदद की। 3. बेहद खौफनाक मंजर था, छुपते-छुपते पहुंचे घर

- करनाल के गांव कौर के पूर्व सरपंच मोहर सिंह ने बताया कि वे पत्नी के साथ सिडनी से रविवार को दिल्ली आए थे। सोमवार को मुरथल में आंदोलन के दौरान शिव ढाबे वाले ने उन्हें शरण दी। खेत में चारपाई डालकर उन्हें बचाया, चाय पिलाकर खेतों के रास्ते निकाला।

4. महिला की आपबीती- कार लाॅक न होती तो पता नहीं क्या करते उपद्रवी

- एक महिला ने 22 फरवरी तड़के साढ़े तीन बजे का वाकया सुनाते हुए बताया कि वे परिवार के साथ कार से नैना देवी के दर्शन कर दिल्ली लौट रही थीं।

- मुरथल में सुखदेव ढाबा के सामने पहुंचे तो उपद्रवियों ने उनकी कार पर डंडे बरसाने शुरू कर दिए। पति और भतीजे को नीचे उतारकर बेरहमी से पीटा।

- उन्होंने कहा- "मैंने कार की विंडो बंदकर लॉक लगा दिया। उपद्रवी खिड़की तोड़ने की कोशिश करने लगे। लॉक लगने से वे खिड़की को नहीं तोड़ पाए।"

-"उनके जाते ही हम गेहूं के खेत में छुप गए। अचानक उपद्रवी वापस आए और इनोवा में आग लगा दी।"

- उन्होंने कहा कि जिस तरह से हाईवे पर गुंडों ने मुझे कार से निकालने की कोशिश की, उससे आशंका है कि उन्होंने अन्य महिलाओं के साथ दरिंदगी की होगी।

- वे मुरथल थाना एसएचओ अजय धनखड़ के सामने उपद्रवियों के बर्बर व्यवहार को बताते हुए खूब रोईं। बोलीं- "भाई साहब! मैंने महिलाओं का शोर सुना है। चारों तरफ हाहाकार मचा हुआ था। लोगों काे लूटा जा रहा था। किसके साथ क्या हुआ, इसको देखने से पहले सबको अपनी जान बचाने की चिंता हो रही थी।"

हरियाणा में गैंगरेप की अफवाहः पुलिस बोली- सामने आएं विक्टिम्स, हेल्पलाइन जारी

जाट आंदोलन के दौरान महिलाओं से गैंगरेप की अफवाह उड़ने के बाद पुलिस एक्शन में आई है। शुक्रवार को हरियाणा के डीजीपी वाईपी सिंघल ने कहा कि अगर ऐसा मामला है, तो हम अपील करते हैं कि विक्टिम्स सामने आएं। पुलिस ने तीन हेल्पलाइन नंबर जारी किया है। इस मामले में पंजाब एंड हरियाणा हाईकोर्ट राज्य सरकार को फटकार चुका है। कुछ लोगों ने सोनीपत के पास मुरथल हाईवे पर कुछ कपड़े मिलने का दावा किया है। - दावा है कि सोनीपत में जीटी रोड किनारे मुरथल और गन्नौर के बीच हाईवे पर प्रदर्शन के दौरान कुछ बदमाशों ने खेत में महिलाओं के साथ रेप किया। - करीब 10 मीटर के एरिया में महिलाओं की लेगिंग्स, जीन्स, अंडरगारमेंट्स और टॉप्स फटे पड़े हैं। लोग कह रहे हैं कि ये महिलाओं से हुई दरिंदगी के निशान हैं। - अफवाह है कि बीते हफ्ते जब जाटों का आरक्षण आंदोलन हिंसक हो गया, उस दौरान कुछ महिलाओं से गैंगरेप किया गया। - आसपास के लोगों का कहना है कि डर और अपनी इज्जत की खातिर किसी महिला ने शिकायत नहीं की। - वे कहते हैं, "हालात इतने खराब थे कि लोग मारकाट और आगजनी कर रहे थे, पुलिस मौन खड़ी थी। हमें भी यहां कारोबार करना है, इसलिए खुलकर शिकायत नहीं कर सकते।" सीधे सीएम को भेजें सबूत

- जिनके पास आंदोलन के दौरान का ऑडियो, वीडियो क्लिप, फोटोग्राफ या अन्य सबूत हैं तो वे ई-मेल reliefcmharyana@gmail.com और feedbackriotscmharyana@gmail.com या वॉट्सऐप नंबर 9501053696 पर भेज सकते हैं। इन नंबर पर फोन कर सकती हैं विक्टिम्स डीआईजी राजश्री सिंह- 9729995000 डीएसपी भारती डबास- 8053882302 डीएसपी सुरेंद्र कौर- 9729990760

आगे की स्लाइड्स में देखें वह ढाबा, जिसके पास खेतों में कथित गैंगरेप की बात की गई है...

(Disclaimer: dainikbhaskar.com मुरथल में गैंगरेप की कथित वारदात और मौके पर बरामद कपड़ों को लेकर यह कन्फर्म नहीं करता कि वह उन्हीं महिलाओं के ही हैं, जिनके गैंगरेप होने के दावे किए जा रहे हैं।)